Document ID: 32010R0515
Publication Date: 2010-06-15

Content:
REGOLAMENT TAL-KUMMISSJONI (UE) Nru 515/2010
tal-15 ta’ Ġunju 2010
li jemenda r-Regolament (KE) Nru 1137/2007 fir-rigward tal-użu tal-addittiv Bacillus subtilis (O35) fl-għalf li fih il-lasalocid sodium, il-maduramycin ammonium, il-monensin sodium, in-narasin, is-salinomycin sodium u s-semduramycin sodium
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
Billi:
(1)
Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutrizzjoni tal-annimali u għar-raġunijiet u l-proċeduri għall-għoti ta’ din l-awtorizzazzjoni.
(2)
Ir-Regolament (KE) Nru 1831/2003 jipprevedi l-possibilità ta’ modifika fl-awtorizzazzjoni ta’ addittiv tal-għalf fuq talba tad-detentur tal-awtorizzazzjoni u fuq opinjoni tal-Awtorità Ewropea dwar is-Sigurtà fl-Ikel (l-Awtorità).
(3)
L-użu tal-preparazzjoni tal-mikroorganiżmi minn preparazzjoni ta’ Bacillus subtilis DSM 17299 kien awtorizzat għal 10 snin biex jingħata lit-tiġieġ għat-tismin bir-Regolament tal-Kummissjoni (KE) Nru 1137/2007 tal-1 ta’ Ottubru 2007 dwar l-awtorizzazzjoni tal-Bacillus subtilis bħala addittiv fl-għalf (2).
(4)
Id-detentur tal-awtorizzazzjoni ssottometta applikazzjoni għal modifika tal-awtorizzazzjoni ta’ dan l-addittiv li tippermetti l-użu tiegħu fl-għalf li fih il-lasalocid sodium, il-maduramycin ammonium, il-monensin sodium, in-narasin, is-salinomycin sodium u s-semduramycin sodium għat-tiġieġ għat-tismin. Id-detentur tal-awtorizzazzjoni ssottometta l-informazzjoni relevanti bħala sostenn għat-talba tiegħu.
(5)
L-Awtorità kkonkludiet fl-opinjoni tagħha tal-10 Marzu 2010 li l-addittiv Bacillus subtilis DSM 17299 hu kompatibbli mal-lasalocid sodium, il-maduramycin ammonium, il-monensin sodium, in-narasin, is-salinomycin sodium u s-semduramycin sodium (3).
(6)
Il-kundizzjonijiet stipulati fl-Artikolu 5 tar-Regolament (KE) Nru 1831/2003 huma sodisfatti.
(7)
Ir-Regolament (KE) Nru 1137/2007 għandu għalhekk jiġi emendat skont dan.
(8)
Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 1137/2007 qed jinbidel bit-test fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-15 ta’ Ġunju 2010.

Metadata:
Eurovoc Level 1 Categories: 100151
100157
100149
100147
100156
Eurovoc Level 2 Categories: 100259
100215
100224
100250
100196
Eurovoc Level 3 Categories: 13
1277
6052
1268
3941
All Eurovoc Categories: 1277
1590
5451
5740
6052
6569